《琴潭》
宋代·刘克庄

山形若覆奁，潭面如拭镜。
奇哉几案物，千古弃荒夐。
了无扳跻几，坐惬幽野性。
泉源黑难穷，崖色碧机映。
闯深畏龙蛰，窥浅见鱼泳。
可怜风水声，空山谁来听。
我欲买兹丘，扫迹逃嚣竞。
未言葺茅斋，先可理渔{左舟右定}。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。